Schalk & Zenmari se Stellenbosch verlowing - Mooi Troues
Die aantreklike paartjie Schalk en Zenmari het 'n baie mooi verlowing fotosessie in die strate van Stellenbosch gehad en ons by Mooi Troues is opgewonde om die fotosessie met ons lesers te kan deel. Hopelik sal Mooi Troues die paartjie se trou dag ook met ons lesers.
My en Schalk se paaie het 3 jaar gelede gekruis op 'n laat aand in die strate van Stellenbosch. Ons liefde vir mekaar het begin blom in Februarie 2016. Ek het verlief geraak op Schalk se liefde vir die Here, die lewe, natuur en sy avontuurlus. Hy is een van die sagmoedigste mense wat ek ken en hy leer my elke dag iets nuut. Ek sien vreeslik uit na al ons avonture saam.
Ons het verloof geraak gedurende 'n begeleide staptog in die Kruger Wildtuin, net na 08:00 die oggend het Schalk op sy knie gesak en die groot vraag gevra. Min wetend in my Khaki pakkie het ek op my knieë gesak en dadelik my arms om hom gegooi en begin huil. Dit was so 'n spesiale oomblik.
Ons woon in Stellenbosch en die dorp het nog altyd vir ons wonderlike memories ingehou.
Ons bruilofsfees is op 'n pragtige plaas genaamd Elandskloof Gasteplaas. Die plaas is geleë 25km buite Greyton tussen prentjie mooi berge en 'n rivier waar 105 gaste kan saam kuier. Ons het besluit om 'n 3 dag lange fees te hou met al ons naaste familie en vriende .